
ΤΕΥΧΟΣ ΔΕΥΤΕΡΟ 


Αρ 


. Φύλλου 3017 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Σύσταση και συγκρότηση του Συμβουλίου Επιλο¬ 
γής Προϊσταμένων (ΣΕΠ») της Γενικής Γραμματεί¬ 
ας Αθλητισμού του Υπουργείου Πολιτισμού και 
Αθλητισμού. 

2 Τροποποίηση της αριθμ. ΥΠΕΝ/ΔΝΕΠ/27623/ 
1752/25.4.2018 απόφασης του Υπουργού Περι¬ 
βάλλοντος και Ενέργειας «Καθορισμόςτου τρόπου, 
των όρων, των προϋποθέσεων, της διαδικασίας και 
των τεχνικών προδιαγραφών για την ηλεκτρονική 
υποβολή των τοπογραφικών διαγραμμάτων και 
των διαγραμμάτων γεωμετρικών μεταβολών στη 
βάση δεδομένων του Νομικού Προσώπου Δημο¬ 
σίου Δικαίου (ΝΠΔΔ) με την επωνυμία «Ελληνικό 
Κτηματολόγιο» - Έναρξη ισχύος των υποχρεώσεων 
και των συνεπειών των παραγράφων 1 και 3 του 
άρθρου 40 του ν. 4409/2016 (Α' 136)» (Β' 2216). 

3 Διαπίστευση του Οργανισμού Πληρωμών και 
Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. ως 
Οργανισμού Πληρωμών για τις δαπάνες του γε¬ 
ωργικού ταμείου Ε.Γ.Τ.Α.Α. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΟΑ/ΔΥΑ/ 

ΤΔΑΔ/356458/14477/ 2363/1958 (1) 

Σύσταση και συγκρότηση του Συμβουλίου Επι¬ 
λογής Προϊσταμένων (ΣΕΠ») της Γενικής Γραμ¬ 
ματείας Αθλητισμού του Υπουργείου Πολιτισμού 
και Αθλητισμού. 

Η ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) των άρθρων 84-86 του ν. 3528/2007«Κύρωση του 
Κώδικα Κατάστασης Δημοσίων Πολιτικών και Διοικητι¬ 
κών Υπαλλήλων και Υπαλλήλων Ν.Π.Δ.Δ. (ΦΕΚ Α' 26), 
όπως αντικαταστάθηκαν με το άρθρ. 29 του ν. 4369/2016 


«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθμί¬ 
σεων και άλλες διατάξεις» (ΦΕΚ 94Α ) και ισχύουν, 

β) του άρθρου 121 του ν. 4549/2018 «Διατάξεις για την 
ολοκλήρωση της Συμφωνίας Δημοσιονομικών Στόχων 
και Διαρθρωτικών Μεταρρυθμίσεων - Μεσοπρόθεσμο 
Πλαίσιο Δημοσιονομικής Στρατηγικής 2019-2022 και 
λοιπές διατάξεις, 

γ) των άρθρων 13,14 και 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατάξεις» 
(ΦΕΚ 45Α'), όπως ισχύουν, 

δ) του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά Όργανα» (ΦΕΚ98Α'),· 

ε) του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού...», (ΦΕΚ 114Α' 2015). 

στ) του π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών » (ΦΕΚ 210/Α7 
05-11-2016), 

ζ) του π.δ. 4/2018 «Οργανισμός Υπουργείου Πολιτι¬ 
σμού και Αθλητισμού», (ΦΕΚ 7/Α722-01-18). 

2. Την αριθμ. ΔΙΔΑΔ/Φ.35.47/2306/οικ. 17520/ 
29.05.2017 εγκύκλιο του Υπουργείου Διοικητικής Ανασυ¬ 
γκρότησης με θέμα «Σύστημα Επιλογής Προϊσταμένων, 
σύμφωνα με τις διατάξεις των άρθρων 84-86 του Υπαλ¬ 
ληλικού Κώδικα, όπως ισχύει» (ΑΔΑ: 6ΜΜ1465ΧΘΨ-Φ7Γ). 

3. Την αριθμ. ΔΙΔΑΔ/Φ.35.47/2403/οικ.19403/ 
31.05.2018 εγκύκλιο του Υπουργείου Διοικητικής Ανα¬ 
συγκρότησης με θέμα «Έκδοση προκηρύξεων για την 
πλήρωση θέσεων ευθύνης επιπέδου Διεύθυνσης των 
Υπουργείων και σύσταση των Συμβουλίων Επιλογής 
Προϊσταμένων (Σ.Ε.Π.)» (ΑΔΑ: 7Χ6Ζ465ΧΘΨ-ΠΦΒ). 

4. Την ανάγκη Σύστασης Συμβουλίου Επιλογής Προϊ¬ 
σταμένων (Σ.Ε.Π.) στην Γενική Γραμματεία Αθλητισμού 
του Υπουργείου Πολιτισμού και Αθλητισμού, για την 
επιλογή προϊσταμένων Διεύθυνσης ή αντιστοίχου ή εν¬ 
διάμεσου (μεταξύ Διεύθυνσης και Τμήματος) επιπέδου 
οργανικής μονάδας και για τη διεξαγωγή των δομημέ¬ 
νων συνεντεύξεων του αρθ. 85 του Υπαλληλικού Κώ¬ 
δικα, όπως ισχύει, για την επιλογή των προϊσταμένων 
Τμήματος ή αντιστοίχου επιπέδου οργανικής μονάδας. 

5. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού. 

6. Την αριθμ. ΥΠΠΟΑ/375614/9900/11-11-2016 
(Β'3672) απόφαση του Πρωθυπουργού και της Υπουργού 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3017/26.07.2018 


Πολιστισμού και Αθλητισμού «Ανάθεση αρμοδιοτήτων 
στον Υφυπουργό Πολιτισμού και Αθλητισμού Γεώργιο Βα- 
σιλειάδη», όπωςτροποποιήθηκε και ισχύει με την αριθμ. 
ΥΠΠΟΑ/ΓΔΟΑ/ΔΥΑ/ΤΔΑΔ/97295/4796/434/325/28-2- 
2018 (Β'852) απόφαση, αποφασίζουμε: 

1. Συνιστούμε στην Γενική Γραμματεία Αθλητισμού του 
Υπουργείου Πολιτισμού και Αθλητισμού, Συμβούλιο Επι¬ 
λογής Προϊσταμένων (Σ.Ε.Π.),το οποίο είναι αρμόδιο: α) 
για την επιλογή προϊσταμένων Διεύθυνσης ή αντίστοιχου 
ή ενδιάμεσου (μεταξύ Διεύθυνσης και Τμήματος) επιπέ¬ 
δου οργανικής μονάδας και β) για τη διεξαγωγή των δο¬ 
μημένων συνεντεύξεων του άρθρου 85 του Υπαλληλικού 
Κώδικα για την επιλογή των προϊσταμένων Τμήματος ή 
αντίστοιχου επιπέδου οργανικής μονάδας, όπως ισχύει. 

2. Το Σ.Ε.Π είναι πενταμελές και συγκροτείται από: 

α) έναν Γενικό Γραμματέα του Υπουργείου Πολιτισμού 
και Αθλητισμού 

β) ένα (1) Προϊστάμενο Γενικής Διεύθυνσης του Υπουρ¬ 
γείου Πολιτισμού και Αθλητισμού 

γ) ένα (1) Νομικό Σύμβουλο ή Πάρεδρο του Νομικού 
Συμβουλίου του Κράτους και 

δ) δύο (2) μέλη του Ανώτατου Συμβουλίου Επιλογής Προ¬ 
σωπικού (Α.Σ.Ε.Π), εκ των οποίων ο ένας ορίζεται Πρόεδρος. 

Τα μέλη του Σ.Ε.Π ορίζονται με ισάριθμους αναπλη¬ 
ρωτές, οι οποίοι θα πρέπει να έχουν την ίδια ιδιότητα 
με τα τακτικά μέλη 

3. Γραμματέας του Σ.Ε.Π. και ο αναπληρωτής του ορί¬ 
ζονται υπάλληλοι της Γενικής Γραμματείας Αθλητισμού, 
κατηγορίας ΠΕ με βαθμό Α'. 

4. Η θητεία των μελών του Συμβουλίου Επιλογής Προ¬ 
ϊσταμένων είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Ιουλίου 2018 

Η Υπουργός Ο Υφυπουργός 

ΛΥΔΙΑ ΚΟΝΙΟΡΔΟΥ ΓΕΩΡΓΙΟΣ ΒΑΣΙΛΕΙΑΔΗΣ 


Αριθμ. ΥΠΕΝ/ΥΠΡΓ/47 426/6888 (2) 

Τροποποίηση της αριθμ. ΥΠΕΝ/ΔΝΕΠ/27623/ 
1752/25.4.2018 απόφασης του Υπουργού Περι¬ 
βάλλοντος και Ενέργειας «Καθορισμός του τρό¬ 
που, των όρων, των προϋποθέσεων, της διαδι¬ 
κασίας και των τεχνικών προδιαγραφών για την 
ηλεκτρονική υποβολή των τοπογραφικών δια¬ 
γραμμάτων και των διαγραμμάτων γεωμετρι¬ 
κών μεταβολών στη βάση δεδομένων του Νο¬ 
μικού Προσώπου Δημοσίου Δικαίου (ΝΠΔΔ) με 
την επωνυμία «Ελληνικό Κτηματολόγιο» -Έναρ¬ 
ξη ισχύος των υποχρεώσεων και των συνεπει¬ 
ών των παραγράφων 1 και 3 του άρθρου 40 του 
ν. 4409/2016 (Α' 136)» (Β' 2216). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις της παρ. 4 του άρθρου 40 του ν. 4409/ 


2016 «Πλαίσιο για την ασφάλεια στις υπεράκτιες εργα¬ 
σίες έρευνας και εκμετάλλευσης υδρογονανθράκων, εν¬ 
σωμάτωση της Οδηγίας 2013/30/ΕΕ, τροποποίηση του 
π.δ. 148/2009 και άλλες διατάξεις» (Α' 136). 

2. Τις διατάξεις των παρ. 1, 3 και 4 του άρθρου 1, και 
της παρ. 3 του άρθρου 37 του ν. 4512/2018 «Ρυθμίσεις 
για την εφαρμογή των Διαρθρωτικών Μεταρρυθμίσεων 
του Προγράμματος Οικονομικής Προσαρμογής και άλ¬ 
λες διατάξεις» (Α' 5). 

3. Τις διατάξεις του αρ. 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

5. Το π.δ. 132/2017 «Οργανισμός Υπουργείου Περιβάλ¬ 
λοντος και Ενέργειας» (Α' 160). 

6. Την αριθμ. ΥΠΕΝ/ΔΝΕΠ/27623/1752/25.4.2018 
απόφαση του Υπουργού Περιβάλλοντος και Ενέργειας 
«Καθορισμός του τρόπου, των όρων, των προϋποθέσε¬ 
ων, της διαδικασίας και των τεχνικών προδιαγραφών 
για την ηλεκτρονική υποβολή των τοπογραφικών δια¬ 
γραμμάτων και των διαγραμμάτων γεωμετρικών μετα¬ 
βολών στη βάση δεδομένων του Νομικού Προσώπου 
Δημοσίου Δικαίου (ΝΠΔΔ) με την επωνυμία «Ελληνικό 
Κτηματολόγιο» - Έναρξη ισχύος των υποχρεώσεων και 
των συνεπειών των παραγράφων 1 και 3 του άρθρου 40 
του ν. 4409/2016 (Α' 136)» (Β' 2216). 

7. Το γεγονός ότι από τις διατάξεις της παρούσας δεν 
προκαλείται δαπάνη στον κρατικό προϋπολογισμό, απο¬ 
φασίζουμε: 

Άρθρο 1 

Το άρθρο 4 της αριθμ. ΥΠΕΝ/ΔΝΕΠ/27623/1752/ 
25.4.2018 απόφασης του Υπουργού Περιβάλλοντος και 
Ενέργειας «Καθορισμός του τρόπου, των όρων, των προ¬ 
ϋποθέσεων, της διαδικασίας και των τεχνικών προδιαγρα¬ 
φών για την ηλεκτρονική υποβολή των τοπογραφικών 
διαγραμμάτων και των διαγραμμάτων γεωμετρικών με¬ 
ταβολών στη βάση δεδομένων του Νομικού Προσώπου 
Δημοσίου Δικαίου (ΝΠΔΔ) με την επωνυμία «Ελληνικό 
Κτη ματολόγιο» -Έναρξη ισχύος των υποχρεώσεων και των 
συνεπειών των παραγράφων 1 και 3 του άρθρου 40 του 
ν. 4409/2016 (Α' 136)» (Β' 2216) αντικαθίσταται ως εξής: 

«Άρθρο 4 

Ισχύς των υποχρεώσεων και των συνεπειών των 

παρ. 1 και 3 του άρθρου 40 του ν. 4409/2016 

1. Οι υποχρεώσεις και οι συνέπειες των παρ. 1 και 3 του 
άρθρου 40 του ν. 4409/2016 ισχύουν για διαγράμματα με 
ημερομηνία σύνταξης από 16 Ιουλίου 2018 και εφεξής. 

2. Διαγράμματα που έχουν συνταχθεί πριν από τις 16 
Ιουλίου 2018 μπορούν να υποβάλλονται ηλεκτρονικά 
στη βάση δεδομένων του Φορέα με τον τρόπο, τους 
όρους, τη διαδικασία και τις προϋποθέσεις που ορί¬ 
ζει η παρούσα απόφαση. Η παρ. 6 του άρθρου 40 του 
ν. 4409/2016 εφαρμόζεται και στην περίπτωση ηλεκτρο¬ 
νικής υποβολής των διαγραμμάτων του προηγούμενου 
εδαφίου.» 







Τεύχος Β' 3017/26.07.2018 

Άρθρο 2 
Έναρξη ισχύος 

Η απόφαση αυτή ισχύει από την ημερομηνία έναρξης 
ισχύος της αριθμ. ΥΠΕΝ/ΔΝΕΠ/27623/1752/25.4.2018 
απόφασης του Υπουργού Περιβάλλοντος και Ενέργειας 
«Καθορισμός του τρόπου, των όρων, των προϋποθέσε¬ 
ων, της διαδικασίας και των τεχνικών προδιαγραφών 
για την ηλεκτρονική υποβολή των τοπογραφικών δια¬ 
γραμμάτων και των διαγραμμάτων γεωμετρικών μετα¬ 
βολών στη βάση δεδομένων του Νομικού Προσώπου 
Δημοσίου Δικαίου (ΝΠΔΔ) με την επωνυμία «Ελληνικό 
Κτηματολόγιο» - Έναρξη ισχύος των υποχρεώσεων και 
των συνεπειών των παραγράφων 1 και 3 του άρθρου 40 
του ν. 4409/2016 (Α' 136)» (Β' 2216). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2018 
Ο Υπουργός 

ΓΕΩΡΓΙΟΣ ΣΤΑΘΑΚΗΣ 


Αριθμ. 2004/101527 (3) 

Διαπίστευση του Οργανισμού Πληρωμών και 
Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. ως 
Οργανισμού Πληρωμών για τις δαπάνες του γε¬ 
ωργικού ταμείου Ε.Γ.Τ.Α.Α. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 13 μέχρι και 29 του ν. 2637/1998 
(ΦΕΚ 200 Α' 98), «Σύσταση Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων» όπως τροποποιήθηκαν και συμπλη¬ 
ρώθηκαν με το άρθρο 4 του ν. 2732/1999 (ΦΕΚ 154Α'), 
το άρθρο 24 του ν. 2945/2001 (ΦΕΚ 223Α ), το άρθρο 
29 του ν. 3147/2003 (ΦΕΚ 135 Α), και το άρθρο 3 του 
ν. 3508/2006 (ΦΕΚ 249Α'). 

β) Των άρθρων 22, 23, 26, 27 και 28 του ν. 992/1979 
(ΦΕΚ 280Α ), όπως αυτές τροποποιήθηκαν και ισχύουν. 

γ)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ/τος 63/2005 (ΦΕΚ Α' 98). 

δ) Του άρθρου 62 του ν. 4235/2014. 

2. Την υπουργική απόφαση 73/5543/11-01-2018 (ΦΕΚ 
Β' 25/22-01-2018) «Ορισμός μελών Διοικητικού Συμ¬ 
βουλίου του Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ.». 


3. Την κοινή υπουργική απόφαση 132537/21-04-2011 
(ΦΕΚ Β' 684/28-04-2011) με θέμα «Έγκριση Κανονισμού 
Οργανωτικής Διάρθρωσης και Λειτουργίας των Υπηρε¬ 
σιών του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων και 
Έγκριση τροποποίησης του Κανονισμού Προσωπικού 
του (Ο.Π.Ε.Κ.Ε.ΠΈ.)-Ν.Π.Ι.Δ,». 

4. Την αριθμ. 271562/1-8-2002 (ΦΕΚΒ 1042) απόφαση 
του Υπουργού Γεωργίας «Έγκριση του Ο.Π.Ε.Κ.Ε.Π.Ε. ως 
Οργανισμού Πληρωμών». 

5. Τον Κανονισμό (ΕΕ) 1306/2013 του Ευρωπαϊκού Κοι¬ 
νοβουλίου και του Συμβουλίου - Άρθρο 7. 

6. Τον Εκτελεστικό κανονισμό (ΕΕ) 908/2014 της Επι- 
τροπήςτηςόης Αυγούστου 2014γιατη θέσπιση κανόνων 
εφαρμογής του κανονισμού (ΕΕ) αριθμ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τους κανόνες σχετικά με τους ελέγχους, 
τις εγγυήσεις και τη διαφάνεια. 

7. Τον κατ' εξουσιοδότηση κανονισμό (ΕΕ) αριθμ. 
907/2014 της Επιτροπής της 11 ης Μαρτίου 2014 για τη 
συμπλήρωση του κανονισμού (ΕΕ) αριθμ. 1306/2013 του 
Ευρωπαϊκού Κοινοβουλίου και του Συμβουλίου, όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τις εγγυήσεις και τη χρήση του ευρώ. 

8. Την κατευθυντήρια γραμμή 1/15-09-2015 με θέμα 
«Κατευθυντήριες γραμμές για τον έλεγχο πιστοποίησης 
των λογαριασμών ΕΓΤΕ/ΕΓΤΑΑ-Κατευθυντήρια γραμμή 
για τη διαπίστευση». 

9. Τηναπό 5/7/2018 έκθεση παρακολούθησης της τή¬ 
ρησης των κριτηρίων διαπίστευσης του ΟΠΕΚΕΠΕ για 
το ΕΓΤΑΑ. 

10. Το γεγονός ότι, από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του προϋπολογισμού του Ν.Π.Ι.Δ.-Ο.Π.Ε.Κ.Ε.Π.Ε. και του 
κρατικού προϋπολογισμού, αποφασίζουμε: 

Την οριστική διαπίστευση του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.)-Ν.Π.Ι.Δ. ως Οργανισμού 
Πληρωμών των μέτρων που χρηματοδοτούνται από το 
Ευρωπαϊκό Γεωργικό Ταμείο Εγγυήσεων και Αγροτικής 
Ανάπτυξης Ε.Γ.Τ.Α.Α. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2018 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3017/26.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























